16.18. Partikkelspor
| 16. Alfa til logo filtra |

### 16.18. Partikkelspor

#### 16.18.1. Oversyn

Figur 17.415. Eksempel på bruk av filteret

Filteret «partikkelspor»

Logoen for «partikkelspor»

Bileta er laga ved å opprette høvelege utval i eit nytt bilete med gjennomsiktig bakgrunn. Utvala er fylte med grønt før filteret er brukt.

Dette filteret lager partikkelsporliknande effektar i alfakanalen til det aktive laget.

| Åtvaring
Storleiken på biletet blir alltid sett til den same som det aktive laget.

Filteret, som er avleidd frå logoskriptet «partikkelspor» (Fil → Hent inn → Logoar → Partikkelspor i biletmenyen) , lagar teksteffektar som dette:

#### 16.18.2. Aktivering

Du har tilgang til filteret frå biletmenyen via Filter → Alfa til logo → Partikkelspor

#### 16.18.3. Innstillingar

Figur 17.416. Innstillingar for filteret «partikkelspor»

Fasettbreidde (pikslar)

  Dette er eigentleg ramma rundt tekstlaget i logo-skriptet «partikkelspor». Glidebrytaren bestemmer kor breie dei mjuke kantane i den kvite skyggen skal vere.

Treffrate

  Denne glidebrytaren bestemmer mengda av lyse punkt som støyfilteret skal lage, og dermed mengda av punkt som skal lagast om til lysglimt. Området går frå 0,0 til 1,0. Noen av verdiane ser ut til å vere betre enn andre:

  Figur 17.417. Eksempel på effekten av «treffrate»

  Treffrate 0,10

  Treffrate 0,25

  Treffrate 0,40

Kantbreidde

  Det blir lagt til eit område langs kanten av alfakanalen med radius «kantbreidde» (jfr. Del 4.13, «Ramme»). Dette området blir fylt med «basisfargen», men i ein litt mørkare valør.

Bare kanten

  Dersom det er avkryssa for dette valet, vil filtereffekten bli brukt bare på kantane av alfakanalen og ikkje på resten av kanalen.

  «Bare kanten» avkryssa

Basisfarge

  Det er denne fargen som blir brukt for å fylle det området av det aktive laget alfakanalen har definert. Den forvalde fargen er mørk grøn, men som valeg kan du klikke på fargeruta for å velje farge.

Bakgrunnsfarge

  Denne fargen blir brukt for å fylle det nye bakgrunnslaget. Ver klar over at det over dette laget ligg eit kvitt skyggelag med dekkevne sett til 90 %. Bakgrunnslaget er difor bare delvis synleg. Dersom «bare kanten» er aktivert, vil område tilsvarande alfakanalen bli blanka ut og bakgrunnsfargen blir synleg. Også her kan du klikke fargeruta for å velje ein annan farge.

  Det originale laget er øvst, filterlaga under dette

#### 16.18.4. Filterdetaljar

Filteret legg støy i alfakanalen og omformar punkt til lysglimt og legg deretter til ein kvit skygge med mjuke kantar.

16.17. Neon |  | 16.19. Teksturert

Report an error in Bugzilla