3.11. Lim inn som
| 3. Menyen «Rediger» |

### 3.11. Lim inn som

Denne kommandoen limer inn innhaldet frå utklipstavla. Dersom tavla er tom, vil du få ei feilmelding om dette:

Det finst ingen måtar å tømme utklippstavla på, så kanskje du får opp eit gammalt bilete som du har gløymt at du la der.

Denne kommandoen opnar ein ny meny:

Figur 16.16. Undermenyen «Lim inn som»

- Del 3.11.1, «Lim inn som nytt bilete»

- Del 3.11.2, «Lim inn som nytt lag»

- Del 3.11.3, «Lim inn som ny pensel»

- Del 3.11.4, «Lim inn som nytt mønsterelement»

#### 3.11.1. Lim inn som nytt bilete

Kommandoen Lim inn som nytt bilete oppretter eit nytt biletvindauge og limer det som måtte finnast på utklippstavla inn i dette. Dersom utklippet ikkje er firkanta, vil alle områda som ikkje rekk ut til ramma bli markerte som gjennomsiktige. Det blir om nødvendig lagt til ein alfakanal automatisk. Du må sjølvsagt kopiera utvalet før du bruker denne kommandoen slik at du får eit bilete med same dimensjonane som utvalet.

Denne menyoppføringa er den same som menyvalet Fil → Opprett → Frå utklippstavla.

##### 3.11.1.1. Aktivering

- Du har tilgang til denne menyoppføringa frå biletmenyen via Rediger → Lim inn som → Nytt bilete.

#### 3.11.2. Lim inn som nytt lag

Kommandoen Lim inn som nytt lag oppretter eit nytt biletlag i det aktive biletet og limer det som måtte finnast på utklippstavla inn i dette. Dersom utklippet ikkje er firkanta, vil alle områda som ikkje rekk ut til ramma bli markerte som gjennomsiktige. Det blir om nødvendig lagt til ein alfakanal automatisk. Du må sjølvsagt kopiera utvalet før du bruker denne kommandoen.

##### 3.11.2.1. Aktivering

- Du har tilgang til denne menyoppføringa frå biletmenyen via Rediger → Lim inn som → Nytt lag.

#### 3.11.3. Lim inn som ny pensel

Denne kommandoen opnar eit dialogvindauge slik at du kan gi den nye penselen eit namn. Penselen vil bli synleg i penseldialogen.

##### 3.11.3.1. Innstillingar

Figur 16.17. Dialogen for «Lim inn som ny pensel»

Penselnamn

  Penselnamn er det namnet som blir brukt på penselen i penseldialogen.

Filnamn

  Den nye penselen blir lagra som File name (med filutvidinga `.gbr`) i den personlege `brushes`-mappa di.

Mellomrom

  Mellomrom: Når penselen teiknar ei linje blir dette eigentleg gjort ved å setje av gjentatte penselavtrykk. Mellomrommet er avstanden mellom desse avtrykka. Blir dei tette nok, blir linja heiltrukke.

##### 3.11.3.2. Aktivering

- Du har tilgang til denne kommandoen frå biletmenyen via Rediger → Lim inn som → Ny pensel.

#### 3.11.4. Lim inn som nytt mønsterelement

Kommandoen opnar eit dialogvindauge slik at du kan setje namn på mønsterelementet. Det er dette namnet som blir vist i mønsterdialogen.

##### 3.11.4.1. Innstillingar

Figur 16.18. Dialogen for «Nytt mønster»

Mønsternamn

  Det er dette namnet som blir synleg i Mønsterdialogen.

Filnamn

  Det nye mønsterlementet blir lagra som Filnamn (med utvidinga `.pat`) i den personlege `patterns`-mappa di.

##### 3.11.4.2. Aktivering

- Du har tilgang til denne kommandoen frå biletmenyen via Rediger → Lim inn som → Nytt mønsterelement.

3.10. Lim inn i |  | 3.12. Buffer

Report an error in Bugzilla