7.28. Maske til utval
| 7. Lagmenyen |

### 7.28. Maske til utval

Kommandoen Maske til utval gjer om lagmaska i det aktive laget til eit utval. Denne erstatter utvalet som finst frå før i laget. Kvite område i lagmaska blir til utvalde område og svarte område blir til ikkje utvalde område. Grå område blir til delvis utvalde område. Sjølve lagmaska blir ikkje forandra.

#### 7.28.1. Aktivering

- Du har tilgang til denne undermenyen på biletmenyen via Lag → Maske → Maske til utval

- eller frå menyen som sprett opp når du høgreklikkar på det aktive laget i lagdialogvindauget.

#### 7.28.2. Eksempel på bruk av «Maske til utval»

Figur 16.96. Eksempel på bruk av «Maske til utval»

Til venstre ser du originalbiletet med eit utval. I midten lagdialogen med ei lagmaske oppretta med startverdien «Alfakanalen for laget», og til høgre etter bruk av kommandoen «Maske til utval». Utvalet med ugjennomsiktige pikslar i det aktive laget erstattar det opphavlege utvalet.

7.27. Slå av lagmaske |  | 7.29. Legg til i utvalet

Report an error in Bugzilla