3.4. Støvfjernar
| 3. Forbetringsfiltra |

### 3.4. Støvfjernar

#### 3.4.1. Oversyn

Dette filteret blir helst brukt for å fjerne støvflekkar og riper på eit skanna foto, men kan også fjerne moiré-mønster på bilete skanna frå t.d. eit blad. For å unngå uventa effektar på resten av biletet, må du isolera defektane før du bruker filteret. Filteret bytter ut kvar piksel med gjennomsnittsverdien for pikslane innføre den spesifiserte radiusen.

#### 3.4.2. Aktivering

Du har tilgang til filteret frå biletmenyen via Filter → Forbetra → Støvfjernar

#### 3.4.3. Innstillingar

Figur 17.23. Innstillingane for filteret «Støvfjernar»

Førehandsvising

  Når denne er avkryssa, vil innstillingane bli viste i førehandsvisinga.

Median
  Tilpassande

    Tilpasser radius til innhaldet i biletet eller utvalet ved å analysere histogrammet i området rundt målpikselen. Denne radiusen vil alltid bli lik eller mindre enn den spesifiserte radiusen.

  Rekursiv

    Dersom denne er avmerka, blir filteret køyrd fleire gonger for å forsterka verknaden.

Radius

  Her bestemmer du kor stort område filteret skal verke på. Skalaen går frå 1 (3 × 3 pikslar) til 20 (41 × 41 pikslar). Etter som vindauget flytter seg over biletet blir fargane i det glatta ut. Dette kan føre til at småfeil forsvinn.

Svartnivå

  Inkluder bare pikslar som er lysare enn den verdien sett i histogrammet (-1 – 255).

Kvitnivå

  Inkluder bare pikslar som er mørkare enn den verdien sett i histogrammet (0 – 255).

3.3. Fjern annakvar linje |  | 3.5. Fjern striper

Report an error in Bugzilla